《喜雨》
宋代·黄公度

皇天啬甘泽，为农生理休。
哀哉桑麻瘁，得意蓬蒿稠。
一夜溜檐雨，晓屋喧鸣鸠。
惊涛注空壑，秀色溢平畴。
田舍无宿储，及此宽百忧。
陌上谁家郎，惟恐阻春游。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。